作者:顏真卿
標題:水堂送諸文士戲贈潘丞聯句
內容:居人未可散，上客須留著。莫唱阿嚲回，應雲夜半樂。——顏真卿詩教刻燭賦，酒任連盤酌。從他白眼看，終戀青山郭。——潘述林棲非姓許，寺住那名約。會異永和年，才同建安作。——陸羽何煩問更漏，但遣催絃索。共說長句能，皆言早歸惡。——權器那知殊出處，還得同笑謔。雅韻雖暫歡，禪心肯拋卻。——皎然一宿同高會，幾人歸下若。簾開北陸風，燭焯南枝鵲。——李崿文場苦叨竊，釣渚甘漂泊。弱質幸見容，菲才誠重諾。——潘述